שרה אורה הלר וילנסקי

שרה אורה הלר וילנסקי (2 בדצמבר 1920 - 3 באוגוסט 2022) הייתה חוקרת מחשבת ישראל, פרופסור בחוג למחשבת ישראל באוניברסיטת חיפה.

ביוגרפיה 
הלר וילנסקי נולדה בצפת בשנת 1920. אביה, אברהם זיידה הלר, נינו של רבי שמואל הלר, היה ראש ישיבה ומן הדמויות הבולטות בצפת. היא עשתה תואר ראשון ב בין השנים 1940 ל-1944. היא למדה באוניברסיטת הרווארד בין השנים 1947 ל-1951, וסיימה בה דוקטורט ב-1951 בהנחיית פרופ' הארי וולפסון.

בין השנים 1948 ל-1957 הייתה ספרנית המחלקה העברית בהרווארד. בין השנים 1954 ל-1968 הייתה מרצה לפילוסופיה יהודית במכללה היהודית בבוסטון . בשנות ה-70 של המאה ה-20 חזרה לישראל ולימדה באוניברסיטת חיפה בחוג למחשבת ישראל עד פרישתה לגמלאות.

כתבה ערכים ב ואנציקלופדיה יודאיקה.

בשנת 1994 יצא ספר מאמרים "מנחה לשרה: מחקרים בפילוסופיה יהודית ובקבלה" בהוצאת מאגנס.

משפחתה 
היא הייתה נשואה לפרופסור מרדכי ל' וילנסקי – היסטוריון, חוקר החסידות וההתנגדות לה, ואם לאורי יוסף וילנסקי, פרופסור למדעי המחשב באוניברסיטת נורתווסטרן, שיקגו, ארצות הברית.

אחיותיה הן:
 לאה שור (1915–1996), בוגרת "בית המדרש למורים מזרחי", שנישאה לרופא פרופסור שמואל שור. בנם הוא הקולנוען רנן שור, מייסד ומנהל בית הספר סם שפיגל לקולנוע ולטלוויזיה.
 ציפורה הלר (נולדה בצפת ב-20 בספטמבר 1925), משוררת, בוגרת האוניברסיטה העברית בירושלים ב מדעי היהדות ופילולוגיה קלאסית. לשעבר בכירה במשרד מבקר המדינה בתל אביב.
 מרים סברדלוב (נולדה בפברואר 1928), למדה חקלאות בנהלל אצל חנה מייזל שוחט. חקלאית בכפר ויתקין.
 יהודית פלד-הלר (נולדה ב-10 בינואר 1932), לוחמת האצ"ל במלחמת העצמאות, בעלת אות "מגן צפת".

הלר וילנסקי נפטרה ב-3 באוגוסט 2022.

מספריה 
 יצחק עראמה ומשנתו הפילוסופית, מוסד ביאליק והוצאת דביר, 1956. הודפס שנית בשנת 2020
 מחקרים בהגות יהודית, הוצאת מאגנס, 1989
 משנתו ההגותית של ריה"ל, משרד החינוך
התגלות אמונה ותבונה, אוניברסיטת בר-אילן, 1974/1976

קישורים חיצוניים

הערות שוליים

חוקרות יהדות ישראליות
חוקרי יהדות ישראלים
חוקרי מחשבת ישראל
סגל אוניברסיטת חיפה: תולדות ישראל
ספרני אוניברסיטת הרווארד
בוגרות האוניברסיטה העברית בירושלים
בוגרי האוניברסיטה העברית בירושלים
בעלות תואר דוקטור מאוניברסיטת הרווארד
בעלי תואר דוקטור מאוניברסיטת הרווארד
נשות היישוב ילידות הארץ
אנשי היישוב ילידי הארץ
ישראליות שהגיעו לגיל מאה
ישראליות שנולדו ב-1920
ישראלים שנולדו ב-1920
ישראליות שנפטרו ב-2022
ישראלים שנפטרו ב-2022
יהודים הקבורים בהר המנוחות